1 of 4

En ung mand fra en gruppe af unge gav fredag fingeren, under statsministerens ghetto-besøg på Motalavej i Korsør.

Den unge mand med fingeren var maskeret.

Det blev straks taget meget alvorligt af politiet på stedet, og den unge mand blev derfor hurtigt revet til side, mens kampklædte betjente holdt resten af flokken på afstand.

– På et tidspunkt under statsministerens besøg er der en ung mand, som opfører sig noget flabet og vifter lidt vel meget med langefingeren mod politiet. En af vores betjente tager fat i ham og taler et par alvorsord med ham, fortæller viceinspektør Allan Holm i en pressemeddelelse.

Der faldt hurtigt ro over situationen, men den unge mand blev sigtet for at give fingeren.